ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
போலி ஐஎஸ்ஐ முத்திரை பயன்படுத்திய பேக்கேஜ் செய்யப்பட்ட குடிநீர் யூனிட்டில் பிஐஎஸ் அதிகாரிகள் இன்று அதிரடி சோதனை
இந்திய தர நிர்ணய அமைப்பின் , சென்னை கிளை அலுவலகத்தின் அதிகாரிகள் குழு, 12-07-2023 இன்று பிஐஎஸ் சட்டம், 2016 ஐ மீறுவதாக சந்தேகிக்கப்படும் தகவலின் அடிப்படையில், M/s Viva Foods and Beverages Unit - II, எண். 53, சிவன் கோயில் தெரு, கோடம்பாக்கம், சென்னை 600024 யில் அமலாக்கத் தேடல் மற்றும் பறிமுதல் சோதனை நடவடிக்கையை மேற்கொண்டனர்.
பிஐஎஸ் சட்டம் 2016 இன் பிரிவு 28 இன் படி, நிறுவனம் போலியான ஐஎஸ்ஐ முத்திரையுடன் குறிக்கப்பட்ட 20 லிட்டர் பெட் ஜாடிகளில் பேக்கேஜ் செய்யப்பட்ட குடிநீரை நிரப்புவது கண்டறியப்பட்டது.
மேலே உள்ள நிறுவனம் செல்லுபடியாகும் பிஐஎஸ் உரிமத்தை கொண்டிருக்கவில்லை, இதனால் நிறுவனம் பிஐஎஸ் சட்டம் 2016 இன் பிரிவு 16 மற்றும் பிரிவு 17 ஐ மீறியுள்ளது.
இந்தக் குற்றத்திற்கு, முதல் மீறலுக்கு பிஐஎஸ் சட்டம், 2016 இன் பிரிவு 29 இன் படி, இரண்டு ஆண்டுகள் வரை சிறைத்தண்டனை அல்லது 2,00,000/- ரூபாய்க்கு குறையாத அபராதம் விதிக்கப்படும் அல்லது பயன்படுத்தப்படும் பொருட்கள், தயாரிக்கப்பட்ட அல்லது விற்கப்படும் அல்லது ஒட்டப்படும் அல்லது பொருட்களின் மதிப்பில் பத்து மடங்கு வரை நீட்டிக்கப்படலாம்.
எனவே, பொது மக்கள், எவரேனும் இது போன்ற தகவல் தெரிந்தால், பிஐஎஸ் சென்னை கிளை அலுவலகம், சிஐடி வளாகம், 4வது குறுக்கு சாலை, தரமணி, சென்னை-600 113 என்ற முகவரிக்கு தகவல் தெரிவிக்கலாம்.
பெட்ரோலியம் மற்றம் இயற்கை எரிவாயு அமைச்சகம்
இந்தியாவிற்கான கச்சா எண்ணெயின் விலை 20.11.2017 அன்று ஒரு பீப்பாய்க்கு 60.86 அமெரிக்க டாலராக நிர்ணயம்
சர்வதேச சந்தையில் இந்தியாவிற்கான கச்சா எண்ணெயின் விலை 20.11.2017 அன்று ஒரு பீப்பாய்க்கு 60.86 அமெரிக்க டாலராக நிர்ணயிக்கப்பட்டுள்ளது. இதனை மத்திய பெட்ரோலியம் மற்றும் இயற்கை எரிவாயுத் துறை அமைச்சகத்தின் கீழ் செயல்படும் பெட்ரோலியம் திட்டமிடுதல் மற்றும் பகுப்பாய்வு அமைப்பு வெளியிட்டுள்ளது. 17.11.2017 அன்று 60.27 அமெரிக்க டாலராக இருந்த கச்சா எண்ணெயின் விலை 20.11.2017 அன்று 60.86 அமெரிக்க டாலராக அதிகரித்துள்ளது.
இந்திய ரூபாயில் கச்சா எண்ணெயின் மதிப்பு 17.11.2017 அன்று ரூ. 3908.55 ஆகவும் 20.11.2017 அன்று ரூ. 3959.17 ஆகவும் இருந்தது. 17.11.2017 அன்று ரூ. 64.85 ஆக இருந்த அமெரிக்க டாலருக்கு இணையான இந்திய ரூபாயின் மதிப்பு 20.11.2017 அன்று ரூ. 65.06 ஆக உள்ளது.
இது குறித்த அட்டவணை வருமாறு:
|
|
விவரங்கள்
|
|
அலகு
|
|
நவம்பர் 20, 2017 அன்றான விலை 
|
|
கச்சா எண்ணெய் 
|
|
ஒரு பீப்பாய்க்கான அமெரிக்க டாலர்
|
|
60.86 
|
|
ஒரு பீப்பாய்க்கான அமெரிக்க டாலர் இந்திய ரூபாய்
|
|
3959.17 
|
|
டாலருக்கு நிகரான இந்திய ரூபாயின் மாற்று மதிப்பு
|
|
65.06 
(
சுகாதாரம் மற்றும் குடும்ப நலத்துறை அமைச்சகம்
இந்தியாவின் 61% தினசரி புதிய பாதிப்புகள்: கேரளா, மகாராஷ்டிரா, தில்லி, மே.வங்கம், ராஜஸ்தான், உபி-யில்
கடந்த 24 மணி நேரத்தில் 44,489 புதிய கொவிட்-19 பாதிப்புகள் நாட்டில் உறுதிப்படுத்தப்பட்டுள்ளன. இவற்றில் 61 சதவீதம் கேரளா, மகாராஷ்டிரா, தில்லி, மேற்கு வங்கம், ராஜஸ்தான், உத்தரப்பிரதேசம் ஆகிய மாநிலங்களில் இருந்து பதிவாகியுள்ளன.
6,491 புதிய தொற்றுகளுடன் கேரளா முன்னிலை வகிக்கிறது. மகாராஷ்டிராவில் 6,159 பாதிப்புகளும், தில்லியில் 5,246 தொற்றுகளும் கடந்த 24 மணி நேரத்தில் உறுதிப்படுத்தப்பட்டுள்ளன.
கடந்த 24 மணி நேரத்தில் நடந்த உயிரிழப்புகளில், 60.50 சதவீதம் தில்லி, மகாராஷ்டிரா, மேற்கு வங்கம், ஹரியானா, பஞ்சாப், உத்தரப் பிரதேசம் ஆகிய மாநிலங்களிலும் யூனியன் பிரதேசங்களிலும் பதிவாகியுள்ளன.
மகாராஷ்டிரா, தில்லி, உத்தரப் பிரதேசம், மேற்கு வங்கம் ஆகிய மாநிலங்கள், புதிய பாதிப்புகள் மற்றும் உயிரிழப்புகள் ஆகிய இரண்டிலும் முன்னிலை வகிக்கின்றன.
99 கொரோனா நோயாளிகள் மரணமடைந்த நிலையில், அதிகபட்ச உயிரிழப்புகளை தில்லி பதிவு செய்துள்ளது. மகாராஷ்டிராவில் 65 பேரும், மேற்கு வங்கத்தில் 51 பேரும் உயிரிழந்துள்ளனர்.
இந்தியாவின் தற்போதைய பாதிப்புகளின் எண்ணிக்கை 4,52,344 ஆகும். இதுவரை உறுதிப்படுத்தப்பட்டுள்ள தொற்றுகளின் எண்ணிக்கையுடன் ஒப்பிடும் போது இது ஐந்து சதவீதத்துக்கும் கீழாக வெறும் 4.88 சதவீதம் என்னும் அளவில் உள்ளது.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://pib.gov.in/PressReleasePage.aspx?PRID=1675975
(
உணவுப் பதப்படுத்துதல் தொழிற்சாலைகள் அமைச்சகம்
உணவுப் பதப்படுத்துதலுக்கான டிஜிட்டல் இந்தியா - இத்தாலி வர்த்தகக் கூட்டத்தில் பேசிய திருமதி. ஹர்சிம்ரத் கவுர், உணவுப் பதப்படுத்துதல் துறையில் உருவாகி வரும் போக்குகள் மற்றும் வளர்ச்சிக்கான வாய்ப்புகள் குறித்து விவாதித்தார்
மெய்நிகர் முறையில் நடைபெற்ற உணவுப்பதப்படுத்துதலுக்கான டிஜிட்டல் இந்தியா - இத்தாலி வர்த்தகக் கூட்டத்தின் தொடக்க அமர்வில் மத்திய உணவுப் பதப்படுத்துதல் தொழில்கள் அமைச்சர் திருமதி. ஹர்சிம்ரத் கவுர் இன்று பேசினார். இணைய மாநாடுகள், தொழில் கண்காட்சி மற்றும் வர்த்தகக் கூட்டங்கள் இந்த இரண்டு நாள் நிகழ்ச்சியில் நடைபெறுகின்றன.
தற்போதைய சூழலில் உணவுப் பதப்படுத்துதல் துறையின் பங்களிப்பைக் குறித்துப் பேசிய மத்திய அமைச்சர், தொழில் சூழ்நிலைகளில் ஏற்பட்டுள்ள மாற்றத்தினால் பல உணவுப்பதப்படுத்துதல் நிறுவனங்கள் பல்வகைப்படுத்தலையும், தங்களது பொருள் வரிசையை விரிவுப்படுத்தவும் முயற்சிப்பதாக தெரிவித்தார். பல்வேறு பொருள் வகைகளைத் தயாரிக்கக்கூடிய, தங்களது தொழிற்சாலைகளில் பெரிய மாற்றங்கள் செய்யத் தேவையில்லாத பன்முகத்தன்மைக் கொண்ட கருவிகள் விரும்பத்தக்கதாக இருக்கும் என்று அவர் மேலும் தெரிவித்தார். எனவே, தங்களது உலகாளவிய வீச்சை விரிவுபடுத்திக் கொள்ள இத்தாலிய உணவு மற்றும் கருவிகள் சார்ந்த தொழில் நிறுவனங்கள் இந்தியச் சந்தைகளில் நிறைய எதிர்பார்க்கலாம் என்று அவர் தெரிவித்தார். உணவுப் பதப்படுத்துதல் துறையைப் பொருத்தமட்டில் இந்தியாவும், இத்தாலியும் இயற்கையான பங்குதாரர்கள் என்று மேலும் கூறிய அவர், ஐரோப்பிய யூனியனில் இந்திய மக்கள் அதிகம் வாழும் நாடுகளில் இத்தாலியும் ஒன்று என்று குறிப்பிட்டார்.
துறை ரீதியான டிஜிட்டல் வர்த்தகக் கூட்டங்களைப் பற்றி பேசிய அமைச்சர், இந்த டிஜிட்டல் கூட்டத்தில் பங்குபெற்றுள்ள 23 இத்தாலி நிறுவனங்கள் தங்களது பொருள்கள் மற்றும் சேவைகளின் மெய்நிகர் கண்காட்சியை வைத்துள்ளதாகவும், இறுதிப் பயனர்களிடமும், இந்தியாவில் உள்ள இதர தொழில் சார்ந்தவர்களுடனும் தொழில்முறை சந்திப்புகளை நடத்துவார்கள் என்றும் தெரிவித்தார். பழங்கள், காய்கறிகள், தானியங்கள், பால், பால் பதப்படுத்துதல், கட்டுதல், குப்பிக்குள் அடைத்தல் ஆகிய முக்கிய தலைப்புகளில் கூட்டங்கள் மற்றும் இணையக் கருத்தரங்குகள் விரிந்திருக்கும் என்றும் ,மிகப்பெரிய உணவுப் பூங்காக்களில் உள்ள நிறுவனங்களுடன் தொழில் கூட்டணிகளை உருவாக்கிக் கொள்ள வாய்ப்புகள் இருக்கும் என்றும் அவர் கூறினார். இந்தியா மற்றும் இத்தாலி ஆகிய இரு நாடுகளிலும் உள்ள சங்கங்கள் இணைந்து செயல்படுவதால் நிறுவனங்கள் ரீதியான இணைப்பும் உறுதி செய்யப்படும் என்று அவர் மேலும் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 153.61 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 153.61 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.10 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787571
(Visitor Counter : 109
ரசாயனம் மற்றும் உரங்கள் அமைச்சகம்
“மருந்துகள் மற்றும் மருத்துவ சாதனங்கள் துறையில் வாய்ப்புகள் மற்றும் கூட்டுகள்” குறித்த முதலீட்டாளர்கள் உச்சி மாநாட்டை டாக்டர் மன்சுக் மாண்டவியா தொடங்கி வைத்து உரையாற்றினார்
“மருந்துகள் மற்றும் மருத்துவ சாதனங்கள் துறையில் வாய்ப்புகள் மற்றும் கூட்டுகள்” குறித்த முதலீட்டாளர்கள் உச்சி மாநாட்டை மத்திய சுகாதாரம் மற்றும் குடும்ப நல அமைச்சர் டாக்டர் மன்சுக் மாண்டவியா காணொலி மூலம் இன்று தொடங்கி வைத்து உரையாற்றினார்.
மருந்துகள் மற்றும் மருத்துவ உபகரணங்கள் துறையில் சர்வதேச அளவில் இந்தியாவின் இடத்தை மேலும் வலுப்படுத்தும் லட்சியத்தின் ஒரு பகுதியாக, இந்த முதலீட்டாளர்கள் மாநாட்டை இன்வெஸ்ட் இந்தியாவுடன் இணைந்து மருந்துகள் துறை நடத்தியது.
உரையின் போது தமது மகிழ்ச்சியை வெளிப்படுத்திய டாக்டர் மாண்டவியா, உலகின் மருந்தகம் என்று இந்திய சரியாக அழைக்கப்படுவதாகக் கூறினார். பொது மருந்துகளின் மிகப்பெரிய உற்பத்தியாளர் மற்றும் விநியோகிப்பாளராக இந்திய திகழ்கிறது என்று அவர் கூறினார்.
கொவிட் சமயத்தில் உலகின் 150-க்கும் மேற்பட்ட நாடுகளுக்கு இந்தியா மருந்துகளை வழங்கியது. இந்தியாவில் மருந்துத் தொழில் வெறும் வணிகம் அல்ல என்பதை இது காட்டுகிறது என்று கூறிய அமைச்சர், இது நமது உணர்வுகளுடன் தொடர்புடையது என்றும் வெறும் லாப நோக்கத்துடன் மட்டும் நிர்வகிக்கப்படாமல், "வசுதேவ குடும்பம்" என்ற இந்தியத் தத்துவத்தால் வழிநடத்தப்படுகிறது என்றும் கூறினார்.
மேக் இன் இந்தியா திட்டத்தின் கீழ் உலகம் முழுவதும் உள்ள முதலீட்டாளர்களை இந்தியாவில் முதலீடு செய்ய பிரதமர் திரு நரேந்திர மோடி அழைப்பு விடுத்துள்ளதாக அவர் கூறினார். இந்தியாவில் முதலீட்டாளர்கள் நியாயமான முறையில் நடத்தப்படுவார்கள் என்று அவர் உறுதியளித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766897
அறிவியல் மற்றும் தொழில்நுட்பத்துறை
தேசிய நோய் எதிர்ப்பியல் நிறுவனத்தின் வருடாந்திர பொதுக்குழு கூட்டம்
தேசிய நோய் எதிர்ப்பியல் நிறுவன  சங்கத்தின் வருடாந்திர பொதுக்குழு கூட்டம் 14.11.21 அன்று நடைபெற்றது. மத்திய அறிவியல் மற்றும் தொழில்நுட்ப அமைச்சர் டாக்டர் ஜிதேந்திர சிங் கூட்டத்திற்கு தலைமை தாங்கினார்.
நிறுவனத்தின் இயக்குநர் டாக்டர் புஷ்கர் சர்மா, வீக்கம், நோய்க்கிருமி உருவாக்கம், முதுமை மற்றும் நோய் எதிர்ப்பு சக்தி ஆகியவற்றைக் கட்டுப்படுத்தும் அடிப்படை செயல்முறைகளைப் புரிந்துகொள்வதில் நிறுவனம் செய்த பணிகளை முன்வைத்தார்.
தொற்று மற்றும் நோய் எதிர்ப்பு சக்தி, மூலக்கூறு வடிவமைப்பு, மரபணு ஒழுங்குமுறை, இனப்பெருக்கம் மற்றும் மேம்பாடு உள்ளிட்ட பல்வேறு ஆராய்ச்சி துறைகளில் கவனம் செலுத்தப்பட்டு வருவதாகவும், நவீன உயிரியலின் பல துறைகளில் அதிநவீன ஆய்வுகள் மேற்கொள்ளப்படுகின்றன என்றும் அவர் குறிப்பிட்டார்.
குறிப்பாக சார்ஸ்-கொவி-2 தடுப்பூசிக்கான இடைநிலை ஆராய்ச்சிக்கு குறிப்பிடத்தக்க முயற்சிகள் மேற்கொள்ளப்பட்டுள்ளன என்று அவர் தெரிவித்தார். பல்வேறு நோய்கள் குறித்த ஆராய்ச்சியில் ஈடுபட்டுள்ள
தேசிய நோய் எதிர்ப்பியல் நிறுவனம், விரிவுரைத் தொடர்கள் மற்றும் உரையாடல்களையும் நடத்தி வருகிறது.
நிதி ஆயோக்கால் அறிவிக்கப்பட்ட ஆர்வமுள்ள மாவட்டங்களில் ஒன்றில் அறிவியல் அருங்காட்சியகத்தையும் இந்நிறுவனம் அமைக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1771910
<><><><><>
(Visitor Counter : 147
விவசாயத்துறை அமைச்சகம்
மண் வள அட்டை திட்டம் 19.02.2020 அன்று ஐந்தாண்டுகளை நிறைவு செய்கிறது
2 ஆண்டுகளுக்கு ஒருமுறை விவசாயிகளுக்கு மண் வள அட்டை வழங்கப்படுகிறது
நீடித்த வேளாண்மைக்கு மண் வளம் வழிவகுக்கிறது
சர்வதேச மண் ஆண்டு 2015-ல் கொண்டாடப்பட்ட வேளையில், நாட்டில் உள்ள ஒவ்வொரு விளை நிலத்திலும் அவற்றின் ஊட்டச்சத்து தன்மையை ஆராய்வதற்கான இந்தியாவின் பிரத்யேக திட்டமான மண் வள அட்டை, அதே ஆண்டு பிப்ரவரி 19 அன்று தொடங்கப்பட்டது. 2 ஆண்டுகளுக்கு ஒருமுறை மண் வள அட்டைகளை வழங்குவதன் மூலம் உரப் பயன்பாட்டு நடைமுறைகளில் காணப்படும் ஊட்டச்சத்து பற்றாக்குறையைப் போக்குவதே மண் வள அட்டை திட்டத்தின் அடிப்படை நோக்கமாகும். மண் பரிசோதனை அடிப்படையில் ஊட்டச்சத்து மேலாண்மையை ஊக்குவிப்பதற்காகவே மண் பரிசோதனை உருவாக்கப்பட்டுள்ளது. சரியான அளவுக்கு உரமிடுவதன் மூலம் சாகுபடி செலவை மண் பரிசோதனை வெகுவாக குறைக்கிறது. விளைச்சலை அதிகரித்து விவசாயிகளுக்கு கூடுதல் வருமானம் கிடைப்பதை உறுதி செய்வதோடு நீடித்த வேளாண்மையையும் இது ஊக்குவிக்கிறது.
மண் வள அட்டை திட்டம் பிரதமர் திரு.நரேந்திர மோடியால் 19.02.2015 அன்று ராஜஸ்தானின் சூரத்கரில் தொடங்கப்பட்டது. நாட்டில் உள்ள அனைத்து விவசாயிகளுக்கும் மாநில அரசுகளால் மண் வள அட்டை வழங்க உதவும் வகையில் இத்திட்டம் அறிமுகப்படுத்தப்பட்டது. மண் வள அட்டை, விளை நிலங்களில் ஊட்டச்சத்து தன்மை குறித்த தகவல்களை விவசாயிகளுக்கு வழங்குவதோடு, மண் வளம் மற்றும் விளைச்சலை மேம்படுத்த தேவையான அளவு ஊட்டச்சத்து பயன்பாட்டிற்கும் இது பரிந்துரைக்கிறது.
மண் வள அட்டை திட்டத்தின் செலவின முன்னேற்றம்:

|
|
ஆண்டு
|
|
விடுவிக்கப்பட்ட நிதி
|
|
2014-15
|
|
23.89
|
|
2015-16
|
|
96.47
|
|
2016-17
|
|
133.66
|
|
2017-18
|
|
152.76
|
|
2018-19
|
|
237.40
|
|
2019-20
|
|
107.24
|
|
மொத்தம்
|
|
751.42
2015-17 முதல் சுற்று 1-ல் 10.74 கோடி மண் வள அட்டைகள் விவசாயிகளுக்கு வழங்கப்பட்டது. சுற்று 2- –ல் 11.69 கோடி மண் வள அட்டைகள் நாடு முழுவதும் உள்ள விவசாயிகளுக்கு வழங்கப்பட்டது.
மண் பரிசோதனை ஆய்வுக் கூடங்களை அமைத்தல்: இதுவரை 429 புதிய நிலையான மண் பரிசோதனை ஆய்வுக் கூடங்களும், 102 புதிய நடமாடும் மண் பரிசோதனை ஆய்வுக் கூடங்களும், 8752 சிறிய அளவிலான மண் பரிசோதனை ஆய்வுக் கூடங்களும் அமைக்கப்பட்டுள்ளன. வேளாண் தொழில் முனைவோர் மூலம் கிராம அளவிலான மண் பரிசோதனை வசதிகளை ஏற்படுத்துவது ஊக்குவிக்கப்பட்டு இதுவரை 1562 கிராம அளவிலான மண் பரிசோதனை ஆய்வகங்கள் அமைக்க அனுமதி அளிக்கப்பட்டிருப்பதுடன், இத்திட்டத்தின் கீழ் ஏற்கனவே செயல்பட்டு வரும் 800 மண் பரிசோதனைக் கூடங்களை வலுப்படுத்தவும் மாநில / யூனியன் பிரதேச அரசுகளுக்கு அனுமதி அளிக்கப்பட்டுள்ளது. இதன் மூலம் மண் பரிசோதனை திறன், 5 ஆண்டு கால குறுகிய இடைவெளியில் ஆண்டுக்கு 1.78 கோடி மண் மாதிரிகளிலிருந்து 3.33 கோடி மண் மாதிரிகளாக அதிகரிக்கப்பட்டுள்ளது.
இயற்கை உரப் பயன்பாடு உட்பட 6 வகையான பயிர்களுக்குத் தேவையான 2 செட் உரங்களை மண் வள அட்டை பரிந்துரைக்கிறது. விவசாயிகள் தங்களது தேவைக்கேற்ப கூடுதல் பயிர்களுக்கான பரிந்துரைகளையும் பெற்றுக் கொள்ளலாம். மண் வள அட்டை இணையதளத்திலிருந்து தங்களுக்கு தேவையான மண் வள அட்டைகளை அவர்களே அச்சிட்டுக் கொள்ளலாம். விவசாயிகளுக்கு உதவும் வகையில், 2 சுற்றுகளுக்குமான அவர்களை பற்றிய புள்ளிவிவரங்கள் 21 மொழிகளில் மண் வள அட்டை இணையதளத்தில் உள்ளது.
மண் வள அட்டை குறித்து விழிப்புணர்வு ஏற்படுத்த இதுவரை 5.50 லட்சம் செயல் விளக்கங்கள் நடத்தப்பட்டிருப்பதுடன் 8898 விவசாய பயிற்சி நிகழ்ச்சிகளும், 7425 விவசாய மேளாக்களும் நடத்த மாநில / யூனியன் பிரதேச அரசுகளுக்கு அனுமதி அளிக்கப்பட்டுள்ளது.
குறு சிறு மற்றும் நடுத்தர தொழில் துறை அமைச்சகம்
துணை ராணுவப் படையினர் சீருடைகளில் தற்போது காதியைப் பயன்படுத்தவுள்ளனர்
துணை ராணுவப் படையினர் தங்களின் சீருடைகளில் காதி துணியையும், அவர்களின் உணவகங்களில் ஊரகத் தொழில்களில் தயாரிக்கப்பட்ட ஊறுகாய், அப்பளம், தேன், சோப்பு, சலவைத் தூள், ஷாம்பூ, பெனாயில், தேயிலைத் தூள், கடுகு எண்ணெய் போன்றவற்றையும் பயன்படுத்த வேண்டும் என்று இந்தப் படைப்பிரிவின் தலைமை இயக்குநர்களுக்கு மத்திய உள்துறை அமைச்சர் திரு அமித் ஷா அண்மையில் பிறப்பித்த உத்தரவு காதி மற்றும் கிராம தொழில்கள் மூலமான பொருட்களுக்கு மாபெரும் ஊக்கத்தை அளிப்பதாக இருக்கும்.
காதி மற்றும் கிராமத் தொழில்கள் வாரிய அதிகாரிகளுக்கும், துணை ராணுவப் படை அதிகாரிகளுக்கும் இடையே பல முறை நடைபெற்ற சந்திப்புகளுக்குப் பின் இந்த முடிவு எடுக்கப்பட்டது. கடந்த இரண்டு வாரங்களில் நடைபெற்ற சந்திப்புகளின் போது, காதி மற்றும் கிராமத் தொழில்கள் வாரியம் ஒப்புதலுக்காக மாதிரிகள் பலவற்றை பகிர்ந்து கொண்ட பின், இறுதிநிலை எட்டப்பட்டது.
“இந்த முடிவை அடுத்து, காதி மற்றும் கிராம தொழில் துறையில் தற்போதுள்ள ரூ.75,000 கோடி என்ற வருவாய் இரட்டிப்பாவது மட்டுமின்றி, துணை ராணுவப் படையினருக்குப் பல லட்சம் மீட்டர் காதித் துணி நெசவு செய்ய இருப்பதால், காதி கைவினைப் பொருட்கள் தயாரிப்போரின் எண்ணிக்கையும் பல லட்சமாக உயரும்” என்று வாரியத்தின் தலைவர் வினய் குமார் சக்சேனா தெரிவித்தார்.
ரெயில்வே அமைச்சகம்
ரயில்களின் வேகம் அதிகரிப்பு
நாடாளுமன்றத்தின் மக்களவையில் எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய ரயில்வே, வர்த்தகம் & தொழில்கள் மற்றும் நுகர்வோர் விவகாரங்கள், உணவு மற்றும் பொது விநியோக அமைச்சர் திரு. பியுஷ் கோயல், கீழ்காணும் தகவல்களை அளித்தார்.
கொவிட்-19 பெருந்தொற்றின் காரணத்தால் அனைத்து பயணிகள் ரயில்களும் ரத்து செய்யப்பட்ட நிலையில், பல்வேறு ரயில்களின் வேகம் தற்போது அதிகரிக்கப்பட்டு வருகின்றன.
இதன் மூலம், பயணிகள் ரயில்கள் விரைவு வண்டிகளாகவும், விரைவு ரயில்கள் அதிவிரைவு வண்டிகளாகவும் மேம்படுத்தப்பட்டு வருகின்றன. இதில் தெற்கு ரயில்வேயில் மட்டும் 42 ரயில்களின் வேகம் அதிகரிக்கப்பட்டுள்ளது.
சரக்கு போக்குவரத்தை அதிகரிக்க பல்வேறு நடவடிக்கைள் எடுக்கப்பட்டு வரும் நிலையில், ‘பிரீமியம் இண்டெண்ட்’ என்னும் சிறப்பு கொள்கையின் மூலம் வாடிக்கையளர்களுக்கு பல்வேறு சலுகைகள் வழங்கப்படுகின்றன.
ரயில்வே மேற்கொண்ட நடவடிக்கைகளின் காரணமாக, 2020 செப்டம்பர் முதல் 2021 ஜனவரி வரையிலான ஐந்து மாதங்களில் இது வரை இல்லாத அளவு சரக்கு போக்குவரத்து நடைபெற்றுள்ளது. சரக்கு ரயில்களின் மூலம் ஏற்றுமதியும் நடைபெற்று வருகிறது. இது வரை, 24 பெட்டிகள் வங்கதேசத்திற்கு அனுப்பப்பட்டுள்ளன.
பயணிகளின் பாதுகாப்பை உறுதி செய்வதற்காக, குறிப்பிட்ட வழித்தடங்களில் ரயில்வே பாதுகாப்பு படையினர் மற்றும் அரசு ரயில்வே காவலர்கள் பயணிகள் ரயில்களில் பயணிக்கின்றனர். ரயில்வே உதவி எண்ணான 139-ஐ 24 மணி நேரமும் பயணிகள் தொடர்பு கொள்ளலாம். பெண் பயணிகளின் பாதுகாப்புக்காக ‘மேரி சஹேலி’ என்னும் திட்டம் சோதனை முறையில் செயல்படுத்தப்பட்டு, மகளிர் காவலர்களை கொண்ட பிரத்தியேக குழுக்கள் அமைக்கப்பட்டுள்ளன.
ரயில் நிலையங்களில் சூரிய சக்தி உபகரணங்களை நிறுவுவதற்கான நடவடிக்கைகளையும் ரயில்வே மேற்கொண்டு வருகிறது, மத்தியப் பிரதேசத்தில் மட்டும் 79 நிலையங்களுக்கு இவை வழங்கப்பட்டுள்ளன.
60 ரயில் பெட்டிகளில் சூரிய சக்தி உபகரணம் பொருத்தப்பட்டு, விளக்கு மற்றும் மின்விசிறிகளுக்கு மின்சாரம் வழங்கப்படுகிறது.
தமிழ்நாட்டில், ஜனசதாப்தி விரைவு ரயில் வண்டியின் 7 பெட்டிகளில் சூரிய சக்தி உபகரணங்கள் பொருத்தப்பட்டுள்ளன.
ரூ.5,000 கோடி மதிப்பீட்டில் பொது மற்றும் தனியார் கூட்டு முறையில் புதுதில்லி ரயில் நிலையத்திற்கு புத்தாக்கம் அளிக்கப்படுகிறது.
குஜராத்தில் அகமதாபாத், காந்தி நகர், நியூ புஜ், சபர்மதி, சூரத் மற்றும் உத்னா ரயில் நிலையங்கள் புதுப்பிக்கப்படும்.
விவசாயிகளின் வருமானத்தை பெருக்குவதற்காக, விவசாயிகள்  ரயில்களில் எடுத்து செல்லும் கூடுதல் பொருட்களுக்கு  மானியம் வழங்கப்படுகிறது.
ரயில்வே பணியாளர்களுக்கு படிப்படியாக கொவிட் தடுப்பு மருந்து வழங்கப்பட்டு வருகிறது. 13,117 நபர்களுக்கு இது வரை தடுப்பூசி போடப்பட்டுள்ளது.
ஏழைகள் நல வேலைவாய்ப்பு திட்டத்தின் கீழ் ரயில்வே பணிகள் மேற்கொள்ளப்பட்டு வருகின்றன. 10 கி.மீ புதிய ரயில் தடம், 227 கி.மீ. இரட்டைத்தடம் மற்றும் 157 கி.மீ அகலப்பாதைக்கு மாற்றம் உள்ளிட்ட பணிகள் மத்தியப் பிரதேசத்தில் 2019-20 மற்றும் 2020-21 வருடங்களில் மேற்கொள்ளப்பட்டுள்ளன.
பாதுகாப்பு அமைச்சகம்
இந்தியா – இங்கிலாந்து கூட்டு ராணுவப் பயிற்சி “அஜயா வாரியர் -2023” இங்கிலாந்தின் சாலிஸ்பரி சமவெளியில் தொடங்கவுள்ளது
இந்தியா – இங்கிலாந்து இடையே 7-வது கூட்டு ராணுவப் பயிற்சி “அஜயா வாரியர்-2023” இங்கிலாந்தின் சாலிஸ்பரி சமவெளியில் ஏப்ரல் 27 முதல் மே 11,2023 வரை நடைபெறுகிறது. இரண்டு ஆண்டுகளுக்கு ஒருமுறை நடைபெறும் அஜயா வாரியர் கூட்டு ராணுவப் பயிற்சி இங்கிலாந்திலும், இந்தியாவிலும் நடைபெறுவது வழக்கமாகும். கடந்த முறை உத்தராகண்ட் மாநிலத்தில் உள்ள சௌபாட்டியாவில் 2021-ம் ஆண்டு அக்டோபர் மாதம் நடைபெற்றது.
இப்பயிற்சியில் இங்கிலாந்தைச் சேர்ந்த 2 ராயல் கூர்கா ஃரைபிள் பிரிவைச் சேர்ந்த ராணுவ வீரர்களும், பீகார் ரெஜிமெண்ட் பிரிவைச் சேர்ந்த இந்திய ராணுவ வீரர்களும் பங்கேற்கின்றனர். இதற்காக இந்திய ராணுவ வீரர்கள் குழு, உள்நாட்டிலேயே தயாரிக்கப்பட்ட ஆயுதங்கள் மற்றும் உபகரணங்களுடன் இந்திய விமானப்படையின் சி-17 விமானம் மூலம் ஏப்ரல் 26, 2023 அன்று பிரிஸ் நார்ட்டான் சென்றடைந்தனர்.
சிறப்பு சேவைகள் மற்றும் கட்டுரைகள்
புதுச்சேரி மத்தியப்பல்கலைக்கழகத்தில் 74ம் ஆண்டு குடியரசு தினம் வெகு விமரிசையாக கொண்டாடப்பட்டது
எப்பொழுதும் போல், புதுச்சேரி மத்தியப்பல்கலைக்கழகத்தில் இந்த -- ஆண்டும் 74ம் ஆண்டு குடியரசு தினம் வெகு விமரிசையாக கொண்டாடப்பட்டது. பல்கலைக் கழக துணைவேந்தர் பெருமதிப்பிற்குறிய பேராசிரியர் குர்மீத்சிங் சரியாக ஒன்பது மணியளவில் இந்திய தேசியக் கொடியை ஏற்றினார். அதைத் தொடர்ந்து பேராசிரியர் மற்றும் மாணவர்களிடையே உறையாற்றிய துணைவேந்தர், குடியரசுதின சிறப்பையும் அதைப் பெற்றுத்தந்த தியாகிகளையும் அதனால், இந்தியா அடைந்திருக்கும் அபரிமிதமான வளர்ச்சி பற்றியும் எடுத்துரைத்தார். இந்தியா மேலும் வளர்ச்சி அடைய மாணவர்கள், ஆசிரியர்கள் மற்றும் இளைஞர்கள் அனைவரும் ஆற்ற வேண்டிய பணிகளையும் எடுத்துரைத்தார் . இந்த புனிதமான நாளில் நாம் அனைவரும் நாட்டு வளர்ச்சிக்கும் இந்தியா ஆற்றிவரும் சீரிய வளர்ச்சிக்கும் துணை நிற்போம் என்று துணைவேந்தர் தலைமையில் உறுதிலொழி எடுத்துக்கொண்டனர். 74ம் ஆண்டு குடியரசுதின உரையில் துணைவேந்தர் பேராசிரியர் குர்மீத்சிங் அவர்கள் இந்தியவின் ஜி-20 நாடுகளின் தலைமையை இந்தியா பெற்றதின் சிறப்பம்சத்தை விரிவாக எடுத்துரைத்தது போற்றுத்துக்குரியதாக அமைந்தது. இறுதியாக துணைவேந்தர் அவர்கள் இந்தியாவின் ஜி-20 தலைமையை போற்றும் விதமாக, ஜி-20 நினைவுப் பூங்காவை புதுச்சேரி மத்தியப்பல்கலைக்கழகத்தில் திறந்து வைத்தார்.
பாதுகாப்பு அமைச்சகம்
“ஆஸ்த்ரா ஹிந்த் 22” கூட்டு ராணுவப் பயிற்சியில் கலந்து கொள்ளும் ஆஸ்திரேலிய வீரர்கள் இந்தியா வருகை
இந்திய மற்றும் ஆஸ்திரேலிய ராணுவத்திற்கு இடையே “ஆஸ்த்ரா ஹிந்த் 22” என்ற கூட்டு பயிற்சி ராஜஸ்தான் மாநிலத்தில் நாளை  முதல் டிசம்பர் 11 வரை நடைபெற உள்ளது. இரு ராணுவங்களின் அனைத்து படைகளும் கலந்து கொள்ளும் முதல் பயிற்சி, இது.
ஆஸ்திரேலிய இராணுவத்தின் 2-வது பிரிவின் 13-வது படையைச் சேர்ந்த வீரர்கள் குழுவினர் பயிற்சி நடைபெறும் இடத்தை வந்தடைந்துள்ளனர். இந்திய ராணுவத்தின் டோக்ரா படை, இந்த பயிற்சியில் கலந்து கொள்ள உள்ளது. ஆஸ்த்ரா ஹிந்த் பயிற்சி, வருடந்தோறும் ஆஸ்திரலியாவிலும் இந்தியாவிலும் மாறி மாறி நடைபெற்று வருகிறது.
நேர்மறையான ராணுவ உறவைக் கட்டமைப்பது, சிறந்த நடைமுறைகளைப் பின்பற்றுவது மற்றும் இணைந்து பணியாற்றும் திறனை ஊக்குவிப்பது முதலியவை இந்தப் பயிற்சியின் நோக்கமாகும். உத்திகள், தொழில்நுட்பங்கள் மற்றும் நடைமுறைகளை இரு ராணுவங்களும் பகிர்ந்து கொள்ளும் வாய்ப்பை இந்தக் கூட்டு பயிற்சி வழங்கும். இரு ராணுவங்களுக்கு இடையேயான புரிதல் மற்றும் இயங்கு தன்மையை இந்த பயிற்சி ஊக்குவிப்பதோடு, இந்தியாவிற்கும் ஆஸ்திரேலியாவிற்கும் இடையேயான உறவை மேலும் வலுப்படுத்தவும் உதவிகரமாக இருக்கும்.
பாதுகாப்பு அமைச்சகம்
நாட்டின் நலன்களை பாதுகாக்க தொழில்நுட்ப ரீதியில் முன்னேறிய ராணுவம் முக்கியமானது என்று பாதுகாப்பு அமைச்சர் கூறியுள்ளார்
நாட்டின் நலன்களை பாதுகாக்க தொழில்நுட்ப ரீதியில் முன்னேறிய ராணுவம் முக்கியமானது என்று பாதுகாப்பு அமைச்சர் திரு ராஜ்நாத் சிங் கூறியுள்ளார். புதுதில்லியில் இன்று  இரண்டு நாள் டிஆர்டிஓ- கல்வியாளர் மாநாட்டைத் தொடங்கிவைத்த அவர், எல்லைப் பகுதிகளில் இரட்டை அச்சுறுத்தலை எதிர்கொண்டுள்ள இந்தியா போன்ற ஒரு நாட்டிற்கு இத்தகைய ராணுவம் மிகவும் முக்கியமானது என்றார்.
“டிஆர்டிஓ- கல்வியாளர் ஒத்துழைப்பு- வாய்ப்புகளும், சவால்களும்” என்ற மையப்பொருளிலான இந்த மாநாடு மிகவும் முக்கியமானது என்பதை எடுத்துரைத்த திரு ராஜ்நாத் சிங், 21-ம் நூற்றாண்டில் நம்மால் எதிர்கொள்ளப்பட்டிருக்கும் சவால்களுக்கு தீர்வு காண இத்தகைய ஒத்துழைப்பு அவசியம் என்றார். இந்த ஒத்துழைப்பு பாதுகாப்பு தொழில்நுட்பங்களில் இந்தியாவை தலைமை ஏற்கும் நாடாக மாற்றுவதற்கு உதவும் என்று அவர் கூறினார்.
“நாம் ஆராய்ச்சி செய்யாதவரை புதிய தொழில்நுட்பங்களை நம்மால் உருவாக்க இயலாது. சாதாரண பொருட்களை மதிப்புமிகு வளங்களாக மாற்றும் திறனை ஆராய்ச்சி மற்றும் மேம்பாட்டுத்துறை பெற்றுள்ளது. வரலாறு முழுவதும் நாகரீக வளர்ச்சியில் இது முக்கிய அம்சமாக இருந்துள்ளது” என்று திரு ராஜ்நாத் சிங் கூறினார்.
பாதுகாப்பு, ஆராய்ச்சி மற்றும் மேம்பாட்டுத்துறையின் விஞ்ஞானிகளை கல்வி நிறுவனங்களின் பேராசிரியர்களாக குறிப்பிட்ட காலம் பணியமர்த்துவது புதிய கண்ணோட்டத்தை உருவாக்கும் என்று கூறிய பாதுகாப்பு அமைச்சர், கல்வித்துறையின் அறிஞர்களும் பாதுகாப்பு, ஆராய்ச்சி மற்றும் மேம்பாட்டுத்துறையின் விஞ்ஞானிகளாக பணியமர்த்தப்பட வேண்டும் என்று வலியுறுத்தினார்.
ஏரோநாட்டிக்ஸ், போர்த்தளவாடங்கள், வாழ்க்கை அறிவியல், கடல்சார் நடைமுறைகள் போன்றவற்றில் தலைசிறந்த பங்களிப்பு செய்த பிரபல விஞ்ஞானிகளை இந்த நிகழ்வில் திரு ராஜ்நாத் சிங் பாராட்டினார். பாதுகாப்பு, ஆராய்ச்சி மற்றும் மேம்பாட்டுத்துறையின் தேவைகளையும், வாய்ப்புகளையும் புரிந்துகொள்வதில் கல்வியாளர்களுக்கு உகந்த உரைகளின் தொகுப்பையும் பாதுகாப்பு அமைச்சர் வெளியிட்டார்.
இந்த இரண்டு நாள் மாநாட்டில் நாட்டின் பல்வேறு பகுதிகளைச் சேர்ந்த 350 மூத்த கல்வியாளர்கள் பங்கேற்கிறார்கள்.
உள்துறை அமைச்சகம்
தேசிய பேரிடர் மேலாண்மைக் குழு அம்பன் அதிதீவிர புயலை எதிர்கொள்வதற்கான ஆயத்த நடவடிக்கைகளை ஆய்வு செய்தது
மத்திய அமைச்சரவைச் செயலர் திரு. ராஜீவ் கவுபா தலைமையில், இரண்டாவது முறையாக இன்று நடைபெற்ற தேசிய பேரிடர் மேலாண்மைக் குழுவின் கூட்டத்தில் அம்பன் அதிதீவிர புயலை எதிர்கொள்வதற்கு, மாநிலங்களும், மத்திய அமைச்சகங்களும், முகமைகளும் மேற்கொண்டுள்ள ஆயத்த நடவடிக்கைகள் குறித்து ஆய்வு செய்யப்பட்டது.
இந்தப் புயல் மே 20-ம் தேதி பிற்பகல் அல்லது மாலையில் மேற்கு வங்கக் கடற்கரையைக் கடக்கும் என்றும், அப்போது மணிக்கு 155-165 முதல் 185 கிலோமீட்டர் வேகத்திற்கு காற்று வீசக்கூடும் என்றும் கனமழையுடன் சூறாவளிக் காற்றும் வீசும் என்றும் இந்திய வானிலை ஆய்வு மையம் தெரிவித்துள்ளது.
ஒடிசா மாநிலத்தில் உள்ள ஜகத்சிங்பூர், கேந்திரபதா, பத்ரக், பாலசோர் ஆகிய கடலோர மாவட்டங்களும், மேற்கு வங்கத்தில் கிழக்கு மிட்னிபூர், தெற்கு மற்றும் வடக்கு 24 பர்காணாக்கள், ஹவுரா, ஹூக்ளி, கொல்கத்தா ஆகியவை இந்தப் புயலால் பாதிக்கப்படும் என்று எதிர்பார்க்கப்படுகிறது.
சம்பந்தப்பட்ட மாநில அரசுகளின் அதிகாரிகள் தாம் மேற்கொண்டுள்ள ஆயத்த நடவடிக்கைகள் பற்றி, தேசிய பேரிடர் மேலாண்மைக் குழுவிடம் எடுத்துரைத்தனர். இந்தக் குழு ஒடிசாவுக்கும், மேற்கு வங்கத்துக்கும் 26 குழுக்களை அனுப்பியுள்ளது. வழியில் உள்ள மாநிலங்களுக்கும் கூடுதலான குழுக்கள் அனுப்பப்பட்டுள்ளன. படகுகள், மரம் வெட்டும் எந்திரங்கள், தொலைதொடர்பு சாதனங்கள் ஆகியவற்றை இந்தக் குழுவினர் எடுத்துச் சென்றுள்ளனர். ராணுவம், கடற்படை, விமானப்படை ஆகியவை மீட்பு மற்றும் நிவாரண நடவடிக்கைகளுக்காக தயார் நிலையில் வைக்கப்பட்டுள்ளன.
(Visitor Counter : 156